ai4bharat/Pralekha huggingface dataset:
కార్మిక, ఉపాధికల్పన మంత్రిత్వ శాఖ
ఈ.పి.ఎఫ్.ఓ. పేరోల్ డేటా: 2021 ఏప్రిల్ నెలలో 12.76 లక్షల నికర చందాదారులు జోడించబడ్డారు
2021 ఏప్రిల్ నెలలో ఈ.పి.ఎఫ్.ఓ. సుమారు 12.76 లక్షల నికర చందాదారులను చేర్చిన విషయాన్ని, 2021 జూన్, 20వ తేదీన ప్రచురించబడిన ఈ.పి.ఎఫ్.ఓ. తాత్కాలిక పేరోల్ డేటా ద్వారా, వెల్లడయింది. కోవిడ్-19 మహమ్మారి రెండవ దశ కొనసాగుతున్నప్పటికీ, 2021 ఏప్రిల్ నెలలో, 13.73 శాతం నికర చందాదారుల పెరుగుదల నమోదైంది, అంతకుముందు నెలతో పోలిస్తే, 2021 ఏప్రిల్ నెలలో, 11.22 లక్షల మేర నికర చందాదారులు పేరోల్ కు చేర్చబడ్డారు. 2021 ఏప్రిల్ నెలలో నిష్క్రమణ ల సంఖ్య 87,821 మేర తగ్గగా, 2021 మార్చి నెలతో పోలిస్తే తిరిగి చేరిన సభ్యుల సంఖ్య 92,864 మేర పెరిగినట్లు, డేటా వివరాలు తెలియజేస్తున్నాయి.
ఈ నెలలో చేరిన 12.76 లక్షల నికర చందాదారులలో, 6.89 లక్షల మంది కొత్త సభ్యులు, మొదటిసారి, ఈ.పి.ఎఫ్.ఓ. కి చెందిన సామాజిక భద్రత పరిధిలోకి వచ్చారు. సుమారు 5.86 లక్షల మంది నికర చందాదారులు ఈ.పి.ఎఫ్.ఓ. నుండి నిష్క్రమించి, తరువాత ఈ.పి.ఎఫ్.ఓ. పరిధిలోని సంస్థల్లో ఉద్యోగాల్లో చేరడం ద్వారా ఈ.పి.ఎఫ్.ఓ. పరిధిలోకి తిరిగి వచ్చారు. వీరు తుది పరిష్కారం కోసం ఎంచుకోవడం కంటే నిధుల బదిలీ ద్వారా సభ్యత్వాన్ని నిలుపుకోవటానికి ఎంచుకున్నారు.
పే రోల్ డేటాను వయస్సు వారీగా పోల్చి చూస్తే, 22-25 సంవత్సరాల మధ్య వయస్సు వారు 2021 ఏప్రిల్ నెలలో అత్యధిక సంఖ్యలో సుమారు 3.27 లక్షల మంది సభ్యులు కొత్తగా నమోదైనట్లు తెలుస్తోంది. ఆ తర్వాత, 29-35 మధ్య వయస్సు గలవారు 2.72 లక్షల మంది సభ్యులుగా నమోదయ్యారు. 18-25 మధ్య వయస్సు గల వారు, సాధారణంగా ఉద్యోగంలో మొదటి సారి చేరినవారై ఉంటారు. 2021 ఏప్రిల్ నెలలో చేరిన మొత్తం నికర చందాదారులలో వీరు 43.35 శాతంగా ఉన్నారు.
పే రోల్ గణాంకాల వివరాలను రాష్ట్రాల వారీగా పోల్చి చూస్తే, మహారాష్ట్ర, హర్యానా, గుజరాత్, తమిళనాడు మరియు కర్ణాటక రాష్ట్రాలకు చెందిన సంస్థలు, ఈ నెలలో సుమారు 7.58 లక్షల మంది సభ్యులను చేర్చుకోవడం ద్వారా ముందంజలో ఉన్నాయి. ఈ రాష్ట్రాలలో అన్ని వయసుల వారి మొత్తం నికర పే రోల్ చేరిక 59.41 శాతంగా నమోదయ్యింది. గత నెలతో పోల్చితే ఈశాన్య  రాష్ట్రాలు, నికర చందాదారుల చేరికలో సగటు వృద్ధిని నమోదు చేశాయి.
స్త్రీ, పురుషుల వారీగా పోల్చి చూస్తే, ఈ నెలలో చేరిన మహిళా సభ్యుల సంఖ్య, మొత్తం నికర చందాదారుల సంఖ్యలో, సుమారు 22 శాతంగా నమోదయ్యింది. 2021 ఏప్రిల్ నెలలో 2.81 లక్షల మంది మహిళా సభ్యులు చేరడంతో, నికర మహిళా చందాదారుల సంఖ్యలో పెరుగుతున్న ధోరణి, నెలవారీ విశ్లేషణలో వెల్లడయ్యింది. 2021 మార్చి నెలలో వీరి సంఖ్య 2.42 లక్షలుగా నమోదయ్యింది. అదేవిధంగా, మొదటిసారి ఈ.పి.ఎఫ్.ఓ. పరిధిలోకి వచ్చిన మహిళా చందాదారుల సంఖ్య కూడా, 2021 మార్చి నెలలో 1.84 లక్షలు గా ఉండగా, 2021 ఏప్రిల్ నెలలో ఈ సంఖ్య 1.90 లక్షలకు పెరిగింది.
ఈ నెలలో చేరిన మొత్తం చందాదారులలో, ‘నిపుణుల సేవలు’ విభాగానికి చెందిన  ఉద్యోగులు, 45 శాతం మంది ఉన్నట్లు, పరిశ్రమల వారీగా విశ్లేషించిన, పేరోల్ వివరాలు, వెల్లడించాయి. ఇదే విధంగా, ప్లాస్టిక్ ఉత్పత్తులు, బీడీలు తయారు చేసే సంస్థలు, పాఠశాలలు, బ్యాంకులతో పాటు, ఇనుము మరియు ఉక్కు రంగాలకు సంబంధించిన సంస్థలు, పరిశ్రమల్లో కూడా, గత నెల అంటే, 2021 మార్చి నెలతో పోలిస్తే, 2021 ఏప్రిల్ నెలలో చేరిన నికర చందాదారుల సంఖ్య, సగటు వృద్ధి కంటే ఎక్కువగా నమోదయ్యింది.
పే రోల్ డేటా తాత్కాలికం ఎందుకంటే ఉద్యోగుల రికార్డుల నవీకరణ నిరంతర ప్రక్రియ కాబట్టి డేటా ఉత్పత్తి నిరంతర వ్యాయామం. మునుపటి డేటా ప్రతి నెలా నవీకరించబడుతుంది. 2017 సెప్టెంబర్ నుంచి మొత్తం పే రోల్ డేటా ను, ఈ.పి.ఎఫ్.ఓ., ఏప్రిల్, 2018 నుంచి క్రమం తప్పకుండా విడుదల చేస్తోంది.
ఆర్థిక మంత్రిత్వ శాఖ
ఆదాయ పన్ను విభాగం ఈ-ఫైలింగ్ పోర్టల్లో సాంకేతిక లోపాలపై చర్చకు ఇన్ఫోసిస్తో ఆర్థిక మంత్రిత్వ శాఖ సమావేశం
ఇన్ఫోసిస్ ఎండీ & సీఈవో శ్రీ సలిల్ పరేఖ్, కేంద్ర ఆర్థిక శాఖ మంత్రి శ్రీమతి నిర్మల సీతారామన్తో సమావేశమయ్యారు. ఆలస్యంగా ప్రారంభమైన, ప్రారంభమై రెండున్నర నెలల తర్వాత కూడా ఆదాయ పన్ను విభాగం ఈ-ఫైలింగ్ పోర్టల్లో ఇప్పటికీ కొనసాగుతున్న లోపాలపై కేంద్ర ప్రభుత్వం, పన్ను చెల్లింపుదారుల తరపున తీవ్ర అసంతృప్తిని ఆర్థిక మంత్రి వ్యక్తం చేశారు. పన్ను చెల్లింపుదారులు ఎదుర్కొంటున్న పునరావృత సమస్యలపై ఇన్ఫోసిస్ నుంచి వివరణ కోరారు.
పోర్టల్ ద్వారా అందించేందుకు అంగీకరించిన సేవలు ఇప్పటికైనా సక్రమంగా వినియోగదారులకు చేరేలా నిర్ధరించడానికి ఇన్ఫోసిస్ తరపున మరిన్ని వనరులు మోహరించి, ఎక్కువ ప్రయత్నాలు చేయాల్సిన అవసరం ఉందని ఆర్థిక మంత్రిత్వ శాఖ స్పష్టం చేసింది. పన్ను చెల్లింపుదారులు ఎదుర్కొంటున్న ఇబ్బందులు, పోర్టల్ పనితీరులో జాప్యం కారణంగా తలెత్తే సమస్యలపైనా పరేఖ్కు అధికారులు అవగాహన కల్పించారు.
పోర్టల్ ద్వారా పన్ను చెల్లింపుదారులు ఎదుర్కొంటున్న ఇబ్బందులను వచ్చే నెల 15వ తేదీ నాటికి పరిష్కరించాలని పరేఖ్కు ఆర్థిక మంత్రి స్పష్టంగా చెప్పారు. దీని వల్ల పన్ను చెల్లింపుదారులు, నిపుణులు పోర్టల్ ద్వారా వారి పని సజావుగా చేసుకుంటారన్నారు.
పోర్టల్ సజావుగా పనిచేయడానికి తాను, తన బృందం అవసరమైన ప్రతిదీ చేస్తున్నామని శ్రీ పరేఖ్ వివరించారు. ఈ ప్రాజెక్టులో 750 మంది సభ్యులు పని చేస్తున్నారని, ఇన్ఫోసిస్ సీవోవో ప్రవీణ్రావు వ్యక్తిగతంగా ఈ ప్రాజెక్టును పర్యవేక్షిస్తున్నారని చెప్పారు. పన్ను చెల్లింపుదారులకు ఎలాంటి ఇబ్బంది లేని ఈ-ఫైలింగ్ అనుభవాన్ని అందించడానికి ఇన్ఫోసిస్ వేగంగా పని చేస్తోందని శ్రీ పరేఖ్ హామీ ఇచ్చారు.
గిరిజన వ్యవహారాల మంత్రిత్వ శాఖ
బెంగళూరులో 31 అక్టోబర్ నుంచి 2 నవంబర్, 2022 వరకు మూడు రోజుల జాతీయ ఇఎంఆర్ఎస్ సాంస్కృతిక వేడుకను నిర్వహిస్తున్న ఎన్ఇఎస్ టిఎస్
ముఖ్య అతిథిగా హాజరు కానున్న గిరిజన వ్యవహారాల మంత్రిత్వ శాఖ సహాయ మంత్రి శ్రీమతి రేణుక
గిరిజన వ్యవహారాల మంత్రిత్వ శాఖ కింద పని చేస్తున్న స్వయంప్రతిపత్తి సంస్థ ది నేషనల్ ఎడ్యుకేషన్ సొసైటీ ఫర్ ట్రైబల్ స్టూడెంట్స్  31 అక్టోబర్ నుంచి 2 నవంబరు 2022 వరకు కర్నాటకలోని బెంగళూరులో జాతీయ ఇఎంఆర్ఎస్ కల్చరల్ ఫెస్ట్ ను ప్రారంభించేందుకు సంసిద్ధమవుతోంది.
ఈ కార్యక్రమాన్ని కర్నాటక రెసిడెన్షియల్ ఎడ్యుకేషనల్ ఇనిస్టిట్యూషన్స్ సొసైటీ  ఆర్ట్ ఆఫ్ లివింగ్ అంతర్జాతీయ కేంద్రంలో ఏర్పాటు చేస్తోంది. ఈ కార్యక్రమానికి గిరిజన వ్యవహారాల శాఖ సహాయ మంత్రి శ్రీమతి రేణుకా సింగ్ హాజరుకానున్నారు.
మూడు రోజులు జరుగనున్న ఈ సాంస్కృతిక కార్యక్రమంలో దేశం నలుమూలలో ఉన్న ఏకలవ్య మోడల్ రెసిడెన్షియల్ స్కూల్ కు చెందిన 1500+ విద్యార్ధులు పాలుపంచుకోనున్నారు.
గిరిజనులను జనజీవన స్రవంతిలో ఏకీకరించి, వివిధ క్షేత్రాలలో అభివృద్ధి చెందేందుకు, సమాన అవకాశాలను అందిపుచ్చుకునేందుకు మంత్రిత్వ శాఖ ఇఎంఆర్ఎస్ సాంస్కృతిక వేడుకలను, క్రీడా కార్యక్రమాలను ప్రతి ఏడాదీ నిర్వహిస్తోంది. తద్వారా వివిధ రంగాలలో గిరిజన విద్యార్ధులలో దాగి ఉన్న ప్రతిభను ప్రదర్శించేందుకు ఒక జాతీయ వేదికను అందిస్తోంది. కోవిడ్ కారణంగా గత రెండళ్ళుగా ఈ కార్యక్రమాన్ని నిర్వహించకపోవడం వల్ల ఈ మూడు రోజుల వేడుక అత్యంత ప్రాముఖ్యతను సంతరించుకుంది. ఏక్ భారత్ శ్రేష్ఠ భారత్ స్ఫూర్తికి అనుగుణంగా ఇఎంఆర్ఎస్ లో విద్యను అభ్యసిస్తున్న గిరిజన విద్యార్ధుల సర్వతోముఖాభివృద్ధికి ఈ కార్యక్రమం ప్రేరణనివ్వడమే కాక నిరంతర సాంస్కృతిక అనుసంధానాన్ని ప్రోత్సహించి, జాతీయ సమైక్యత ద్వారా భిన్నత్వంలో ఏకత్వాన్ని సాధిస్తుంది.
దేశవ్యాప్తంగా ఉన్న భారతీయ గిరిజనులు కోసం భారత ప్రభుత్వం చేపట్టిన మోడల్ రెసిడెన్షియల్ పాఠశాలల పథకమే ఏకలవ్య మోడల్ రెసిడెన్షియల్ స్కూల్ . భారత గిరిజన వ్యవహరాల మంత్రిత్వ శాఖ ప్రతిష్ఠాత్మక చొరవ ఇది. మారుమూల ప్రాంతాలలోని గిరిజన విద్యార్ధులకు నాణ్యమైన విద్యను అందించేందుకు 1997-98లో దీనిని ప్రవేశపెట్టారు.
ఆర్ధిక వ్యవహారాల మంత్రివర్గ సంఘం
కొచ్చిన్ పోర్ట్ అథారిటీకి మూడు సంవత్సరాల కాలానికి కేంద్ర ప్రభుత్వం రుణాల చెల్లింపుపై మారటోరియం మంజూరు చేసేందుకు కేబినెట్ ఆమోదం
ప్రధానమంత్రి శ్రీ నరేంద్ర మోదీ అధ్యక్షతన జరిగిన ఆర్థిక వ్యవహారాల క్యాబినెట్ కమిటీ, కొచ్చిన్ పోర్ట్ అథారిటీ కి బకాయి ఉన్న భారత ప్రభుత్వానికి మూడు సంవత్సరాల  మారటోరియంను ఆమోదించింది. కోవిడ్-19 మహమ్మారి కారణంగా ఏర్పడిన ఆర్థిక సంక్షోభాన్ని అధిగమించడానికి ఆమోదించిన మొత్తం రుణాలు రూ.446.83 కోట్లు.
ఈ మొత్తాన్ని 2018-19 నుండి 10 వాయిదాలలో తిరిగి చెల్లించాలి. అయితే, కొచ్చిన్ పోర్ట్ అథారిటీ 2018-19 మరియు 2019-20 వాయిదాలను మాత్రమే చెల్లించగలదు. 2020-21 నుండి, కోవిడ్-19 మహమ్మారి కారణంగా ట్రాఫిక్ బాగా ప్రభావితమైంది. ఇది నగదు ప్రవాహాన్ని ప్రతికూలంగా ప్రభావితం చేసింది. ఫలితంగా, కొచ్చిన్ పోర్ట్ 2020-21 మరియు 2021-22 వాయిదాలను చెల్లించలేకపోయింది.
నవంబర్ 2021 నుండి అమలులోకి వచ్చేలా కొచ్చిన్ పోర్ట్ను మేజర్ పోర్ట్ అథారిటీస్ యాక్ట్, 2021 కిందకు తీసుకురాబడింది. 1936-37 నుండి 1994-95 వరకు వివిధ మౌలిక సదుపాయాల అభివృద్ధి కార్యకలాపాల కోసం కొచ్చిన్ పోర్ట్ తీసుకున్న భారత ప్రభుత్వ రుణాలపై అపరాధ వడ్డీని మాఫీ చేసే ప్రతిపాదనను 24.08.2016న ఆర్థిక వ్యవహారాల క్యాబినెట్ కమిటీ  ఆమోదించింది.
|
ఆరోగ్య, కుటుంబ సంక్షేమ మంత్రిత్వ శాఖ
|
173.86 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 41.54 లక్షలకుపైగా డోసులు నిర్వహణ
ప్రస్తుత రికవరీ రేటు 97.94%
గత 24 గంటల్లో నమోదయిన కొత్త కేసులు 30,615
దేశవ్యాప్త క్రియాశీల కేసుల సంఖ్య 3,70,240
వారపు పాజిటివిటీ రేటు 3.32%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 41.54 లక్షలకు పైగా  డోసులతో కలిపి, 173.86 కోట్ల  డోసులను టీకా కార్యక్రమం అధిగమించింది. 1,95,98,966 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,03,99,960
|
|
రెండో డోసు
|
|
99,39,631
|
|
ముందు జాగ్రత్త డోసు
|
|
39,47,365
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,06,271
|
|
రెండో డోసు
|
|
1,73,92,895
|
|
ముందు జాగ్రత్త డోసు
|
|
55,72,301
|
|
15-18 ఏళ్ల వారు
|
|
మొదటి డోసు
|
|
5,27,06,855
|
|
రెండో డోసు
|
|
1,75,85,751
|
|
18-44 ఏళ్ల వారు
|
|
మొదటి డోసు
|
|
54,90,49,014
|
|
రెండో డోసు
|
|
42,99,79,799
|
|
45-59 ఏళ్ల వారు
|
|
మొదటి డోసు
|
|
20,18,15,183
|
|
రెండో డోసు
|
|
17,70,80,381
|
|
60 ఏళ్లు పైబడినవారు
|
|
మొదటి డోసు
|
|
12,60,29,897
|
|
రెండో డోసు
|
|
11,03,22,289
|
|
ముందు జాగ్రత్త డోసు
|
|
84,54,083
|
|
ముందు జాగ్రత్త డోసులు
|
|
1,79,73,749
|
|
మొత్తం డోసులు
|
|
1,73,86,81,675
గత 24 గంటల్లో 82,988 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  4,18,43,446 కు పెరిగింది.
దేశవ్యాప్త రికవరీ రేటు 97.94 శాతానికి చేరింది.
గత 24 గంటల్లో 30,615 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 3,70,240. ఇది మొత్తం కేసుల్లో 0.87 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 12,51,677 పరీక్షలు చేశారు. దేశవ్యాప్తంగా ఇప్పటివరకు 75.42 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 3.32 శాతంగా ఉంది. రోజువారీ పాజిటివిటీ రేటు 2.45 శాతంగా నమోదైంది.
యువజన వ్యవహారాలు, క్రీడల మంత్రిత్వ శాఖ
'ఖేలో ఇండియా దస్ కా దమ్'లో పాల్గొన్న ఒక లక్ష మంది మహిళా అథ్లెట్లు, మధ్యప్రదేశ్ నుంచి అత్యధిక సంఖ్యలో పాల్గొన్న క్రీడాకారిణులు
అంతర్జాతీయ మహిళా దినోత్సవం 2023 సందర్భంగా, మార్చి 10 నుంచి 31 వరకు దేశంలో జరిగిన 'ఖేలో ఇండియా దస్ కా దమ్'లో 1500కు పైగా క్రీడాంశాల్లో దేశం నలుమూలల నుంచి ఒక లక్ష మందికి పైగా బాలికలు పాల్గొన్నారు. మధ్యప్రదేశ్ రాష్ట్రం నుంచి 580 క్రీడా కార్యక్రమాల్లో 30,975 మంది క్రీడాకారిణులు పాల్గొని, సంఖ్యాపరంగా తొలి స్థానంలో నిలిచారు.
'ఖేలో ఇండియా దస్ కా దమ్'ను మార్చి 10న జేఎల్ఎన్ స్టేడియంలో కేంద్ర యువజన వ్యవహారాలు, క్రీడల శాఖ మంత్రి శ్రీ అనురాగ్ సింగ్ ఠాకూర్ ప్రారంభించారు.
మధ్యప్రదేశ్ తర్వాత, ఆంధ్రప్రదేశ్ నుంచి మొత్తం 17,011 మంది మహిళా అథ్లెట్లు 150 క్రీడా కార్యక్రమాల్లో పాల్గొన్నారు. ఈ క్రీడలను రాష్ట్ర, జిల్లా యంత్రాంగాలు నిర్వహించాయి. రాష్ట్రవ్యాప్తంగా ఉన్న నగరాలు/జిల్లాల్లో, విశ్వవిద్యాలయాల వ్యాప్తంగా ఉన్న ప్రాంగణాలు/కళాశాలల్లో, శాయ్ ప్రాంతీయ కేంద్రాల్లో, శాయ్ శిక్షణ కేంద్రాల్లో, అనుబంధ కేంద్రాలు, ఖేలో ఇండియా కేంద్రాలు, ఖేలో ఇండియా స్టేట్ సెంటర్స్ ఆఫ్ ఎక్సలెన్స్, ఖేలో ఇండియా గుర్తింపు పొందిన అకాడమీల్లో నిర్వహించారు. భారత క్రీడల ప్రాధికార సంస్థ  సహా ఇతర వర్గాల మద్దతుతో, రాష్ట్ర/జిల్లా యూనిట్ల ద్వారా జాతీయ క్రీడా సమాఖ్యలు కూడా దీనిలో చేతులు కలిపాయి.
ఖేలో ఇండియా కార్యక్రమంలోని 'స్పోర్ట్స్ ఫర్ ఉమెన్' విభాగం కింద, అంతర్జాతీయ మహిళా దినోత్సవ వేడుకలను ఏకీకృతం చేసిన కేంద్ర క్రీడల విభాగం, దేశవ్యాప్తంగా వివిధ వయస్సుల మహిళల కోసం క్రీడా పోటీలు నిర్వహించింది. జమ్మూలోని శ్రీనగర్ నుంచి కేరళలోని త్రిసూర్ వరకు, అసోంలోని కోక్రాఝర్ నుంచి మహారాష్ట్రలోని అమరావతి వరకు, మధ్యప్రదేశ్లోని జబల్పూర్ వరకు దస్కా దమ్ కార్యక్రమం జరిగింది. ఖో-ఖో, స్విమ్మింగ్, అథ్లెటిక్స్, వుషు, ఆర్చరీ, ఫెన్సింగ్, జూడో, వెయిట్ లిఫ్టింగ్, హాకీ, యోగాసన వంటి క్రీడా విభాగాల్లో పోటీలు జరిగాయి.
'ఖేలో ఇండియా దస్ కా దమ్' సామాజిక మాధ్యమాల ద్వారా భారీ స్థాయిలో ప్రజలకు చేరువైంది. మొత్తం రీచ్ 140 మిలియన్లకు చేరగా, క్రీడల సమయంలో మొత్తం సంభాషణల సంఖ్య 1.4 మిలియన్లకు చేరుకుంది.
గత ఏడాది కాలంగా జరిగిన అనేక ఖేలో ఇండియా మహిళల క్రీడాపోటీలకు కొనసాగింపుగా దస్ కా దమ్ కార్యక్రమం జరిగింది. 240కి పైగా మహిళల క్రీడా పోటీలు జరిగాయి, వివిధ వయసుల్లోని 23,000 పైగా మహిళా అథ్లెట్లు పాల్గొన్నారు. 27 రాష్ట్రాలు/యూటీల్లోని 50కి పైగా నగరాల్లో పోటీలు నిర్వహించారు. పోటీల్లోని వివిధ దశలలో అనేక కొత్త జాతీయ రికార్డులు సాధ్యమయ్యాయి.
క్రీడా పోటీల ముఖ్య ఉద్దేశ్యం దేశీయ పోటీలను ధృడపరచడం, ప్రతిభను గుర్తించడం మాత్రమే కాదు, పోటీపడేలా బాలికలను శక్తిమంతం చేయడం, పాదాలను తమ కెరీర్గా గుర్తించేలా చేయడం.
రక్షణ మంత్రిత్వ శాఖ
అహ్మదాబాద్లో తొలిసారిగా రెండు అంతస్తుల 3-డి ప్రింటెడ్ డ్వెలింగ్ యూనిట్ను ప్రారంభించిన భారత సైన్యం
భారత సైన్యం 28 డిసెంబర్ 2022న అహ్మదాబాద్ కాంట్ వద్ద సైనికుల కోసం తన మొదటి 3-డి ప్రింటెడ్ హౌస్ డ్వెల్లింగ్ యూనిట్ను  ప్రారంభించింది. మిలిటరీ ఇంజనీరింగ్ సర్వీసెస్ ఎంఐసిఓబి ప్రైవేట్ లిమిటెడ్తో కలిసి సరికొత్త 3-డి రాపిడ్ కన్స్ట్రక్షన్ టెక్నాలజీతో ఈ భవంతిని నిర్మించింది.
3డి ప్రింటెడ్ ఫౌండేషన్, గోడలు మరియు స్లాబ్లను ఉపయోగించడం ద్వారా గ్యారేజ్ స్థలంతో 71 చదరపు మీటర్ల విస్తీర్ణంలో నివాస యూనిట్ నిర్మాణ పనులు కేవలం 12 వారాల్లో పూర్తయ్యాయి. విపత్తులను తట్టుకునే విధంగా జోన్-3 భూకంప నిర్మాణాలకు అనుగుణంగా మరియు గ్రీన్ బిల్డింగ్ నిబంధనలను అనుసరించి ఈ నిర్మాణం చేపట్టారు. సాయుధ దళాల సిబ్బందికి పెరుగుతున్న వసతి అవసరాలను తీర్చడానికి ఆధునిక రోజుల్లో వేగవంతమైన నిర్మాణ ప్రయత్నాలకు ప్రతీక ఈ 3-డి నిర్మాణ గృహాలు. 'ఆత్మనిర్భర్ భారత్ అభియాన్'ను ప్రోత్సహించడంలో భారత సైన్యం యొక్క నిబద్ధతకు ఈ నిర్మాణం నిదర్శనం.
ఈ సాంకేతికత కాంక్రీట్ 3డి ప్రింటర్ను ఉపయోగించుకుంటుంది. ఇది కంప్యూటరైజ్డ్ త్రీ-డైమెన్షనల్ డిజైన్ను అందిస్తుంది. అలాగే దీనికోసం రూపొందించిన ప్రత్యేకమైన కాంక్రీటును వెలికితీసి లేయర్-బై-లేయర్ పద్ధతిలో 3-డి నిర్మాణాన్ని రూపొందించింది.
అహ్మదాబాద్లోని ఇండియన్ ఆర్మీకి చెందిన గోల్డెన్ కటార్ డివిజన్ కూడా అనేక రకాల అప్లికేషన్లతో ప్రాజెక్ట్ను కొనసాగించడంలో కీలకపాత్ర పోషించింది. ఇండియన్ ఆర్మీ యూనిట్లు ఇప్పటికే 3డి ప్రింటింగ్ టెక్నాలజీని ముందుగా అమర్చిన శాశ్వత రక్షణ మరియు ఆపరేషన్ల కోసం ఉద్దేశించిన ఓవర్హెడ్ ప్రొటెక్షన్ల నిర్మాణంలో ఉపయోగించాయి. ఈ నిర్మాణాలు ప్రస్తుతం ఒక సంవత్సరం వ్యవధిలో రూపొందుతున్నాయి. కేంద్రపాలిత ప్రాంతమైన లడఖ్లో ఉన్న అన్ని భూభాగాలలో ఇటీవల వీటిని గమనించవచ్చు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
13 రాష్ట్రాల్లో అమల్లో/అమలు దశలో మెట్రో రైల్/రీజనల్ ర్యాపిడ్ ట్రాన్సిట్ సిస్టం
పట్టణాభివృద్ధిలో భాగమైన పట్టణ రవాణా రాష్ట్రాలకు సంబంధించిన విషయం. మెట్రో రైలు ప్రాజెక్టులతోపాటు; పట్టణ రవాణా మౌలిక సదుపాయాలను ఏర్పాటు ప్రారంభించడం, అభివృద్ధి చేయడం, నిధులు సమకూర్చడం సంబంధిత రాష్ట్ర ప్రభుత్వాల బాధ్యత. ప్రస్తుతం ఉన్న విధానం, సాధ్యత, వనరుల అందుబాటును బట్టి; ఆయా రాష్ట్ర ప్రభుత్వాలు ప్రతిపాదనలు పంపితే, నగరాలు లేదా పట్టణాల్లో మెట్రో రైలు ప్రాజెక్టులకు ఆర్థిక సాయం అంశాన్ని కేంద్ర ప్రభుత్వం పరిగణనలోకి తీసుకుంటుంది. ప్రస్తుతం, దిల్లీ జాతీయ రాజధాని ప్రాంతం, ఉత్తరప్రదేశ్, హరియాణా, పశ్చిమ బంగాల్, కర్ణాటక, తెలంగాణ, తమిళనాడు, రాజస్థాన్, కేరళ, మహారాష్ట్ర, గుజరాత్, మధ్యప్రదేశ్, బిహార్లో మెట్రో రైలు/రీజనల్ ర్యాపిడ్ ట్రాన్సిట్ సిస్టం  అమల్లో/అమలు దశలో ఉంది.
మెట్రో రైల్ విధానం-2017 నిబంధనలకు అనుగుణంగా; విజయవాడ, విశాఖపట్నంలో మెట్రో రైలు ప్రాజెక్టుల అమలు ప్రతిపాదనలను సవరించాలని 2017లో ఆంధ్రప్రదేశ్ ప్రభుత్వాన్ని కోరగా, సవరించిన ప్రతిపాదనను ఆ ప్రభుత్వం ఇంకా సమర్పించలేదు.
ప్రభుత్వ-ప్రైవేట్ భాగస్వామ్య  పద్ధతిలో విశాఖపట్నంలో లైట్ మెట్రో రైల్ ప్రాజెక్టు ఏర్పాటు కోసం కొరియన్ ఎగ్జిమ్ బ్యాంకు నుంచి ఆర్థిక సాయం పొందడానికి ఆంధ్రప్రదేశ్ ప్రభుత్వం ప్రతిపాదన కూడా సమర్పించింది. ఆ ప్రతిపాదనను పరిశీలించిన తర్వాత, ప్రాజెక్టుకు ఆర్థిక సాయం అందించలేమని కొరియన్ ఎగ్జిమ్ బ్యాంకు తెలిపింది. ప్రస్తుత మార్గదర్శకాల ప్రకారం; రుణ సాయం కోసం ఆ ప్రాజెక్టు ప్రతిపాదనను ఆర్థిక వ్యవహారాల శాఖ వెబ్ పోర్టల్ ద్వారా ఇతర ఏజెన్సీలకు పంపవచ్చని ఆంధ్రప్రదేశ్ ప్రభుత్వానికి కేంద్రం సూచించింది. ఈ అంశానికి సంబంధించి, విశాఖపట్నంలో లైట్ మెట్రో రైల్ ప్రాజెక్టుకు విదేశీ రుణ సాయం కోసం తాజా ప్రతిపాదన ఏదీ ఆంధ్రప్రదేశ్ ప్రభుత్వం నుంచి రాలేదు.
కేంద్ర గృహ నిర్మాణ, పట్టణ వ్యవహారాల శాఖ సహాయ మంత్రి శ్రీ కౌశల్ కిషోర్ ఈ సమాచారాన్ని లిఖితపూర్వక సమాధానంగా ఇవాళ రాజ్యసభకు సమర్పించారు.
ప్రధాన మంత్రి కార్యాలయం
బార్డర్- గావస్కర్ ట్రోఫీ లో భాగం గా గుజరాత్ లోని అహమదాబాద్ లో గలనరేంద్ర మోదీ స్టేడియమ్లో జరుగుతున్న నాలుగో స్మారక టెస్ట్ మ్యాచ్ ను కొద్ది సేపు చూసిన ప్రధాన మంత్రి మరియు ఆస్ట్రేలియా ప్రధాని
క్రికెట్ అనేది భారతదేశం లో మరియు ఆస్ట్రేలియా లో ఓ ఉమ్మడి ఉద్వేగం: ప్రధాన మంత్రి
ప్రధాన మంత్రి శ్రీ నరేంద్ర మోదీ మరియు ఆస్ట్రేలియా ప్రధాని శ్రీ ఎంథనీ అల్బనీజ్ గుజరాత్ లోని అహమదాబాద్ లో గల నరేంద్ర మోదీ స్టేడియమ్ లో బార్డర్-గావస్కర్ ట్రోఫీ లో భాగం గా ఈ రోజు న జరుగుతున్న నాలుగో స్మారక టెస్ట్ మ్యాచ్ ను కాసేపు చూశారు.
ఆస్ట్రేలియా ప్రధాని శ్రీ ఏంథని అల్బనీజ్ చేసిన ఒక ట్వీట్ కు ప్రధాన మంత్రి ప్రత్యుత్తరాన్ని ఇస్తూ,
‘‘క్రికెట్ అనేది భారతదేశం లో మరియు ఆస్ట్రేలియా లో ఓ ఉమ్మడి ఉద్వేగం అని చెప్పాలి. భారతదేశం-ఆస్ట్రేలియా టెస్ట్ మ్యాచ్ లో కొంత ఆట ను చూడడం కోసం నా యొక్క మంచి మిత్రుడు ప్రధాని శ్రీ ఏంథనీ అల్బనీజ్ తో కలసి అహమదాబాద్ కు విచ్చేసినందుకు సంతోషిస్తున్నాను. ఇది కచ్చితం గా ఒక ఉత్తేజదాయకం అయినటువంటి గేమ్ అవుతుంది అని నేను భావిస్తున్నాను.’’ అని ఒక ట్వీట్ లో పేర్కొన్నారు.
Cricket, a common passion in India and Australia! Glad to be in Ahmedabad with my good friend, PM @AlboMP to witness parts of the India-Australia Test Match. I am sure it will be an exciting game! 🇮🇳 🇦🇺 https://t.co/XvwU0XCbJf pic.twitter.com/JwJecwUkHi
— Narendra Modi  March 9, 2023
అహమదాబాద్ లో టెస్ట్ మ్యాచ్ కు సంబంధించిన దృశ్యాల ను ప్రధాన మంత్రి శేర్ చేస్తూ,
‘‘అహమదాబాద్ నుండి మరికొన్ని దృశ్యాలు. అంతటా క్రికెట్ యే.’’ అని ఒక ట్వీట్ లో పేర్కొన్నారు.
Celebrating 🇮🇳 🇦🇺 friendship through cricket! 🏏
— PMO India  March 9, 2023
Prime Ministers @narendramodi and @AlboMP watch parts of #INDvsAUS match in Ahmedabad. pic.twitter.com/EmIy4ifC82
ప్రధాన మంత్రి మరియు ఆస్ట్రేలియా ప్రధాని శ్రీ ఏంథనీ అల్బనీజ్ లు వచ్చీ రాగానే, వారికి బోర్డ్ ఆఫ్ కంట్రోల్ ఫార్ క్రికెట్ ఇన్ ఇండియా యొక్క కార్యదర్శి శ్రీ జయ్ శాహ్ మరియు బిసిసిఐ అధ్యక్షుడు శ్రీ రోజర్ బిన్నీ క్రమానుగతం గా అభినందనల ను అందజేశారు. గాయకురాలు ఫాల్గుణి శాహ్ గారి ఆధ్వర్యం లో యూనిటీ ఆఫ్ సింఫనీ పేరిట జరిగిన ఒక సాంస్కృతిక ప్రదర్శన ను ప్రధాన మంత్రి, ఆస్ట్రేలియా ప్రధాని లు తిలకించారు.
ప్రధాన మంత్రి టెస్ట్ కేప్ ను టీమ్ ఇండియా సారధి శ్రీ రోహిత్ శర్మ కు అందించగా, ఆస్ట్రేలియా ప్రధాని ఆస్ట్రేలియా జట్టు కెప్టెన్ స్టీవ్ స్మిత్ కు టెస్ట్ కేప్ ను అందించారు. ఆ తరువాత స్టేడియమ్ లో గుమికూడిన ఒక భారీ జనసమూహం సమక్షం లో ప్రధాన మంత్రి మరియు ఆస్ట్రేలియా ప్రధాని ఒక గోల్ఫ్ కార్ట్ లో నిలబడి గౌరవ వందనాన్ని స్వీకరించారు.
రెండు జట్ల నాయకులు టాస్ కోసమని పిచ్ వైపు బయలుదేరగా, ప్రధాన మంత్రి మరియు ఆస్ట్రేలియా ప్రధాని ఫ్రెండ్ శిప్ హాల్ ఆఫ్ ఫేమ్ వైపునకు వెళ్ళారు. ఇరు దేశాల ప్రధాన మంత్రుల ను భారతదేశం జట్టు పూర్వ కోచ్ మరియు క్రీడాకారుడు శ్రీ రవి శాస్త్రి అనుసరించారు. భారతదేశాని కి మరియు ఆస్ట్రేలియా కు మధ్య గల ఘనమైన క్రికెట్ సంబంధి చరిత్ర ను గురించి వారికి ఆయన వివరించారు.
దీని తరువాత రెండు జట్ల నాయకులు వారి దేశాల ప్రధాన మంత్రుల వెంట ఆటమైదానం లోకి నడచి వెళ్ళారు. నాయకులు ఇరువురు వారి వారి జట్టులను తమ తమ ప్రధాన మంత్రుల కు పరిచయం చేశారు. ఆనక భారతదేశం యొక్క మరియు ఆస్ట్రేలియా యొక్క జాతీయ గీతాల ఆలాపన చోటు చేసుకొంది. ప్రధాన మంత్రి మరియు ఆస్ట్రేలియా ప్రధాని తదనంతరం ఉభయ క్రికెట్ ఉద్దండ జట్టు ల మధ్య జరిగే టెస్ట్ మ్యాచ్ ను చూడడానికి ప్రెసిడెంట్స్ బాక్స్ కేసి కదలారు.
కార్మిక, ఉపాధికల్పన మంత్రిత్వ శాఖ
దేశంలో కార్మికుల ఫిర్యాదులను పరిష్కరించడానికి సమన్వయంతో కృషి చేయడానికి ఒక నోడెల్ అధికారిని నియమించాలని రాష్ట్రాలు / కేంద్రపాలిత ప్రాంతాలను కోరిన శ్రీ సంతోష్ గాంగ్వార్.
కోవిడ్-19 మహమ్మారిని ఎదుర్కోడానికి ప్రకటించిన లాక్ డౌన్ సందర్భంగా దేశంలో కార్మికుల ఫిర్యాదులను పరిష్కరించడానికి కేంద్ర ప్రభుత్వం నెలకొల్పిన కంట్రోల్ రూములతో సమన్వయంతో పనిచేయడానికి కార్మిక శాఖ నుండి ఒక నోడెల్ అధికారిని నియమించాలని రాష్ట్రాలు / కేంద్రపాలిత ప్రాంతాలను కేంద్ర కార్మిక, ఉపాధి శాఖల సహాయమంత్రి  శ్రీ సంతోష్ గాంగ్వార్ కోరారు. ఈ మేరకు ఆయన అన్ని రాష్ట్రాలు కేంద్ర పాలిత ప్రాంతాల కార్మిక శాఖా మంత్రులకు నిన్న ఒక లేఖ వ్రాస్తూ, కార్మిక శాఖ లోని ఆ అధికారులు దేశవ్యాప్తంగా ఉన్న 20 కంట్రోలు రూములతో సన్నిహిత సంబంధం కలిగి ఉండాలని సూచించారు. కేంద్ర రాష్ట్ర ప్రభుత్వాలు సమన్వయంతో కృషి చేయవలసిన అవసరాన్ని శ్రీ గాంగ్వార్ నొక్కి చెబుతూ - " కార్మికుల ఫిర్యాదులు పరిష్కరించడానికి కేంద్ర, రాష్ట్ర ప్రభుత్వాలు సమన్వయంతో పనిచేయాలని కోరడమైనది." - అని అన్నారు.
కోవిడ్-19 నేపథ్యంలో ఎదురౌతున్న కార్మికుల సమస్యల పరిష్కారానికి చీఫ్ లేబర్ కమీషనర్  నేతృత్వంలో పాన్ ఇండియా ప్రాతిపదికన కేంద్ర కార్మిక, ఉపాధి మంత్రిత్వశాఖ ఇటీవల 20 కంట్రోల్ రూములను నెలకొల్పింది. ప్రారంభంలో ఈ కంట్రోల్ రూములు కేంద్రం పరిధిలోని వేతనాలకూ, వలస కార్మికులకూ సంబంధించిన ఫిర్యాదులను పరిష్కరించేవి.
అయితే, గత కొన్ని రోజులుగా ఈ కంట్రోల్ రూముల పని తీరు గమనిస్తే, నిన్నటి దాకా 20 కంట్రోల్ రూములలో దాఖలైన మొత్తం 2,100 ఫిర్యాదులలో, 1400 పిర్యాదులు వివిధ రాష్ట్రాలు / కేంద్రపాలిత ప్రాంతాలకు సంబంధించినవే ఉన్నాయి. ఈ నేపథ్యంలో, కార్మిక వ్యవహారాలు ఉమ్మడి విషయమైనందున, ఈ ఫిర్యాదుల పరిష్కారానికి వివిధ రాష్ట్ర / కేంద్ర పాలిట ప్రాంతాల ప్రభుత్వాలతో సరైన సమన్వయము ఏర్పాటు చేయడం చాలా ముఖ్యమని భావించడం జరిగింది. కేంద్ర ప్రభుత్వం నియమించిన అధికారుల వివరాలతో పాటు ఈ 20 కంట్రోల్ రూముల జాబితాను కూడా మంత్రి ఈ సందర్భంగా వివిధ రాష్ట్ర / కేంద్ర పాలిత ప్రాంతాల ప్రభుత్వాలకు పంపించారు.
భూ శా స్త్ర మంత్రిత్వ శాఖ
కేరళలో భారీ వర్షపాత నమోదులో పెరుగుదల కనిపిస్తోందని పేర్కొన్న ప్రభుత్వం
కేరళలో భారీ వర్షపాత సంఘటనలు పెరుగుతున్న ధోరణిని కనబరుస్తున్నట్లు ప్రభుత్వం ఈరోజు తెలిపింది. నైరుతి రుతు పవనాల సీజన్  2001- 2021 కాలానికి సంబంధించిన సమాచారం మేరకు కేరళ రాష్ట్రంలో భారీ వర్షపాతం కార్యకలాపాలు పెరుగుతున్నాయని.. రాజ్యసభలో ఒక ప్రశ్నకు సమాధానమిస్తూ కేంద్ర శాస్త్ర మరియు సాంకేతిక శాఖ సహాయ మంత్రి , ఎర్త్ సైన్సెస్ శాఖ సహాయ మంత్రి, ప్రధాన మంత్రి కార్యాలయ శాఖ సహాయ మంత్రి, పర్సనల్, పబ్లిక్ గ్రీవెన్స్, పెన్షన్లు, అణుశక్తి మరియు అంతరిక్ష శాఖల సహాయ మంత్రి డాక్టర్ జితేంద్ర సింగ్ తెలిపారు. ఇటీవలి సంవత్సరాలలో వర్షాకాలంలో భారీ వర్షపాతం , అతి భారీ వర్షపాతం , అత్యంత భారీ వర్షపాతం  మరియు భారీ వర్షపాతం అంతకంటే ఎక్కువ నైరుతి సమయంలో కురిసిన సంఘటనల సంఖ్య పెరుగుతున్నట్టుగా ఆయన వివరించారు.భారత వాతావరణ శాఖ  కేరళ రాష్ట్ర పరిధిలో స్వయంచాలక వాతావరణ కేంద్రాల నెట్వర్క్ను పెంచాలని యోచిస్తోంది. బీఐఎస్-1994 ప్రమాణాల ప్రకారం, కేరళలో 115 వాతావరణ స్టేషన్లు ఉండాలి. ఐఎండీ కేరళలో 100 ఆటోమేటిక్ వెదర్ స్టేషన్స్  కోసం ప్లాన్ చేసింది. మినిస్ట్రీ ఆఫ్ ఎర్త్ సైన్సెస్ ఇటీవలే 77 ఏడబ్ల్యుఎస్లను ఇన్స్టాల్ చేసింది మరియు మిగిలిన 23 ఏడబ్ల్యుఎస్ల ఏర్పాటు పనులు కొనసాగుతున్నాయి. దీనికి తోడు కేరళలో అదనంగా 15 ఏడబ్ల్యుఎస్ స్టేషన్లు ఉన్నాయి, తద్వారా కేరళకు మొత్తం 92 ఆటోమేటిక్ వాతావరణ స్టేషన్లు అందుబాటులో ఉన్నట్టయింది. ఇవి కాకుండా ఈ రాష్ట్రంలో 10 ఆధునికీకరించిన స్వయంచలితంగా వర్షపాతాన్ని కొలిచే స్టేషన్లు కూడా ఉన్నాయి. ఐఎండీ ఇప్పటికే కేరళ కోసం మంజూరు చేయబడిన స్వయంచాలక వాతావరణ స్టేషన్ల సంస్థాపన కార్యక్రమాన్ని వేగవంతం చేసింది.
ప్రధాన మంత్రి కార్యాలయం
ఇసంజీవని ఏప్ ద్వారా 10 కోట్ల టెలి-కన్సల్టేశన్స్ స్థాయి ని చేరుకోవడాన్ని అభినందించిన ప్రధాన మంత్రి
భారతదేశం లో బలమైన డిజిటల్ హెల్థ్ఇకో-సిస్టమ్ ను నిర్మించడం లో ముందు వరుస లో నిలచిన వైద్యుల కు ప్రశంసల ను వ్యక్తంచేశారు
ఇసంజీవని ఏప్ లో టెలి-కన్ సల్టేశన్ లు 10 కోట్ల మైలురాయి ని చేరుకొన్నందుకు ప్రధాన మంత్రి శ్రీ నరేంద్ర మోదీ ప్రశంసల ను వ్యక్తం చేశారు.
ఆరోగ్యం మరియు కుటుంబ సంక్షేమం శాఖ కేంద్ర మంత్రి డాక్టర్ శ్రీ మన్ సుఖ్ మాండవీయ ట్వీట్ ను ప్రధాన మంత్రి శేర్ చేస్తూ,
‘‘10,00,00,000 టెలి-కన్ సల్టేశన్స్ అనేది ఒక అసాధారణమైన కార్యం. భారతదేశం లో ఒక బలమైనటువంటి డిజిటల్ హెల్థ్ ఇకో-సిస్టమ్ ను నిర్మించే కృషి లో అగ్రభాగాన నిలచిన వైద్యులందరి ని నేను అభినందిస్తున్నాను.’’ అని ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 116.58 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 15.77 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,16,58,27,955
|
|
అందుబాటులోని నిల్వలు
|
|
15,77,70,771
116.58 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 15.77 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
రక్షణ మంత్రిత్వ శాఖ
కోల్కొత లోని ఎం/ ఎస్ టిటాగఢ్ వాగన్స్ లిమిటెడ్ వద్ద నాలుగవ ఓడకు కీల్ వేయడం - డైవింగ్ సపోర్ట్ క్రాఫ్ట్
నాలుగవ డైవింగ్  సపోర్ట్ క్రాఫ్ట్ , డిఎస్సి ఎ 23  ప్రాజెక్టుకు కీల్ ను వేసే ప్రాజెక్టును కోలకొతలోని /ఎ స్ టిటాగఢ్ వాగన్స్ లిమిటెడ్లో 17 జనవరి 23న నిర్వహించారు. ఈ కార్యక్రమానికి రేర్ అడ్మిరల్ సందీప్ మెహతా, ఎసిడబ్ల్యుపి&ఎ అధ్యక్షత వహించారు. ఓడరేవుకు దగ్గరగా ఉన్న నౌకలకు డైవింగ్లో తోడ్పాటును, నీటిలోపలి మరమత్తులు, నిర్వహణ, పునరుద్ధరణ కోసం 2023 అంతానికి భారతీయ నావికా దళంలోకి ఓడలను చేర్చుకోనున్నారు. అంతేకాకుండా, ప్రధాన, అనుషంగిక పరికరాలను దేశీయ ఉత్పత్తిదారుల నుంచి కొనుగోలు చేస్తుండడంతో, ఈ ఓడలు మేకిన్ ఇండియాకు గర్వకారణమై పతాకధారులు కావడమే కాక, రక్షణ మంత్రిత్వ శాఖ చొరవ అయిన మేక్ ఫర్ ది వరల్డ్కు ప్రతినిధిగా నిలుస్తాయి.